
REFERAT

privind constituirea şi aprobarea regulamentului de organizare

şi funcţionare al Consiliului Consultativ al Minorităţilor Naţionale
La sfârşitul anului 2013, la invitaţia primarului Timişoarei, dl. Nicolae Robu, în data de 1 octombrie 2013 a avut loc la sediul Primăriei Municipiului Timişoara, şedinţa de constituire a Consiliului Consultativ al Minorităţilor. Sugestia înfiinţării acestei structuri organizatorice aparţine reprezentanţilor UDMR, idee la care conducerea administraţiei locale timişorene a aderat pe deplin.
Urmare a acestui fapt, membrii principalelor minorităţi din zona Banatului au fost invitaţi la o primă întâlnire, de constituire. Au dat curs invitaţiei reprezentanţi ai: Uniunii Democrate Maghiare din România, Forumului Democrat al Germanilor din Banat, Uniunii Ucrainienilor din România, Uniunii Bulgarilor din Banat, Uniunii Sârbilor din România, Uniunii Democratice a Slovacilor şi Cehilor din România şi Consulatului onorific al Republicii Cehia la Timişoara, Comunităţii italiene şi Confi ndustria România, Timiș, Comunităţii Evreilor din Timişoara.  Ulterior au avut loc şi alte întâlniri, la viitorul Consiliu exprimându-şi intenţia de a adera şi alte structuri ale minorităţilor naţionale.
Intenţia primarului Nicolae Robu este aceea de a realiza o structură organizatorică similară celor deja existente: Consiliul Seniorilor, Consiliul Consultativ pe Problemele Tinerilor, Consiliile de Cartier.
Considerăm această nouă structură ca fiind oportună pentru un oraş multietnic, cum este Timişoara. În cadrul acesteia vor putea fi discutate probleme specifice. 

Noua structurã va funcţiona pe baza unui regulament de funcţionare, în cadrul acestuia urmând a fi stabilite zonele de interes, de competenţã, structura organizatoricã, modul de conducere şi funcţionare, precum şi toate celelalte detalii cu caracter administrativ.

Având în vedere cele de mai sus, propunem aprobarea constituirea pe lângă Primăria Municipiului Timişoara, a Consiliului Consultativ al Minorităţilor Naţionale, structură consultativă fără personalitate juridica care funcţionează pe baza dialogului structurat in ceea ce priveşte elaborarea şi monitorizarea aplicării politicilor publice in domeniul minorităţilor naţionale, cât şi aprobarea Regulamentului de organizare şi funcţionare al Consiliului Consultativ al Minorităţilor Naţionale, conform Anexei care va face parte integrantă din hotărâre.

